
                                                                 AVIZ

asupra propunerii legislative de modificare şi completare a 

Legii nr.571 privind Codul fiscal
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare, cu propunerea legislativă de modificare şi completare a  Legii nr.571 privind Codul fiscal, trimisă cu adresa nr. Pl-x 232 din 2 mai 2011, înregistrată sub nr. 21/97 din                               4 mai  2011. 
  Senatul, în calitate de primă Cameră sesizată, a respins iniţiativa legislativă în şedinţa din 27 aprilie 2011.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

  Potrivit dispoziţiilor art. 61 din Regulamentul Camerei Deputaţilor, republicat, cu modificările şi completările ulterioare, Comisia a dezbătut iniţiativa legislativă menţionată mai sus, în şedinţa din  17 mai 2011.
     Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ, trimis cu adresa            nr. 1561 din 15 decembrie 2010 şi  punctul de vedere al Guvernului transmis cu adresa nr. 90 din 14 ianuarie 2011 prin care nu susţine adoptarea acestei iniţiative legislative.
     În urma dezbaterilor, membrii Comisiei au hotărât, cu unanimitate de voturi, avizarea favorabilă a iniţiativei legislative, apreciind că diferenţa de 500 lei din suma neimpozabilă dedusă din venitul din pensie să fie acoperită din sumele prevăzute pentru investiţiile care nu au impact economic.
     Totodată, membrii Comisiei au apreciat că modificarea propusă ar trebui să vizeze articolul 69 şi nu articolul 73 din Legea nr. 571/2003 privind Codul fiscal, cu modificările şi completările ulterioare.


În raport cu obiectul şi conţinutul său, propunerea legislativă face parte din categoria legilor ordinare.

